Diari Oficial de la Generalitat Valenciana


Sumari del DOGV 9865, del 06-06-2024 (2024/5243)

Anunci de la consulta pública prèvia sobre el Pla estratègic de subvencions de la Conselleria de Medi Ambient, Aigua, Infraestructures i Territori per al període 2024-2026.
----------------------------------------------------------------------------------------------------------------------------------------------------------------------------

### Dades del document

Número de DOGV
:   9865

Data del DOGV
:   06-06-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/5243


Data del document
:   28-05-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Anunci

Descriptors 

:   * Conselleria de Medi Ambient, Aigua, Infraestructures i Territori

Anunci de la consulta pública prèvia sobre el Pla estratègic de subvencions de la Conselleria de Medi Ambient, Aigua, Infraestructures i Territori per al període 2024-2026. [2024/5243]  
En compliment del que es preveu en els articles 14 i 15 de la Llei 4/2023, de 13 d'abril, de la Generalitat, de participació ciutadana i foment de l'associacionisme de la Comunitat Valenciana, i a fi de recaptar l'opinió ciutadana i de les organitzacions que puguen vore's afectades, es sotmet a consulta pública prèvia els aspectes que s'expressen a continuació relacionats amb l'elaboració i l'aprovació del pla estratègic esmentat.  
A) Antecedents   
Prèviament a la reestructuració competencial efectuada mitjançant el Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, els plans estratègics que contenien les subvencions atorgades pels òrgans o organismes que componen la Conselleria de Medi Ambient, Aigua, Infraestructures i Territori van ser aprovats mitjançant els acords següents:  
1. Resolució de 16 de juny de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova el Pla estratègic de subvencions de la Conselleria d'Agricultura, Desenvolupament Rural, Emergència Climàtica i Transició Ecològica i els seus organismes públics, per al període 2021-2023 (DOGV núm. 9113, de 23/06/2021).  
2. Resolució de 5 de maig de 2023, de la Conselleria de Política Territorial, Obres Públiques i Mobilitat, per la qual s'aprova el Pla estratègic de subvencions de la Conselleria de Política Territorial, Obres Públiques i Mobilitat per al període 2023-2025 (DOGV núm. 9606, de 30/05/2023).  
B) Problemes que es pretenen solucionar amb la iniciativa  
Mitjançant este instrument de caràcter programàtic, que preveurà totes les subvencions i altres ajudes que concedisquen els òrgans de la Conselleria de Medi Ambient, Aigua, Infraestructures i Territori amb càrrec als pressupostos de la Generalitat, es proporcionarà informació no vinculant a la ciutadania sobre la política de gasto en matèria de subvencions, modificable per raons d'eficiència o de contenció del gasto, i és, per tant, un autèntic instrument d'avaluació de les polítiques subvencionables.  
C) Necessitat i oportunitat de l'aprovació.  
L'article 8.1 de la Llei 38/2003, de 17 de novembre, general de subvencions (LGS), que constituïx la legislació bàsica de l'Estat, establix que els òrgans de les administracions públiques o qualssevol ens que proposen establir subvencions hauran de concretar, amb caràcter previ, en un pla estratègic de subvencions els objectius i efectes que es pretenen amb la seua aplicació, el termini necessari per a assolir-los, els costos previsibles i les fonts de finançament, i supeditar-se, en tot cas, al compliment dels objectius d'estabilitat pressupostària.  
  
L'article 164.a de la Llei 1/2015, de 6 de febrer, d'hisenda pública, del sector públic instrumental i de subvencions, conté el mandat, dirigit a les conselleries que tinguen la previsió d'atorgar subvencions, d'elaborar amb caràcter previ un pla estratègic de subvencions, en el qual s'integren les subvencions que pretenguen atorgar tant els seus òrgans com els organismes públics dependents, el contingut del qual serà el que determina la legislació bàsica estatal. Estos plans tindran un període de vigència de tres anys llevat que, amb justificació prèvia de la naturalesa peculiar del sector afectat, resulte oportú fixar-ne una duració diferent, i s'han d'ajustar al que preveuen els escenaris pressupostaris pluriennals a què es referix l'article 27 de la Llei 1/2015.  
  
D) Objectius del pla  
Els plans estratègics de subvencions tenen caràcter programàtic i manquen de rang normatiu en sentit estricte, ja que el contingut no crea drets ni obligacions i la seua efectivitat queda condicionada a la posada en pràctica de les diferents línies de subvenció previstes en les lleis anuals de pressupostos.  
Per això, l'elaboració i aprovació del pla estratègic de subvencions pretén complir amb els principis d'eficàcia en el compliment d'objectius i d'eficiència en l'assignació i utilització de recursos, estretament vinculats a la planificació estratègica, ja que l'eficàcia en la consecució d'objectius queda supeditada a la definició prèvia d'estos i l'eficiència en l'assignació i utilització de recursos en l'acció subvencional, que ha d'anar precedida d'una valoració prèvia dels costos previsibles i de les fonts de finançament, que se supeditaran, en tot cas, al compliment dels objectius d'estabilitat pressupostària.  
  
E) Les possibles solucions alternatives reguladores i no reguladores  
L'obligatorietat de la realització del pla estratègic de subvencions ve determinada en les lleis reguladores descrites en l'apartat A del present anunci, i és necessària l'elaboració d'un nou pla que refonga els dos anteriors i unifique la vigència d'estos, sense que hi haja una altra solució alternativa possible.  
Les aportacions i opinions de la ciutadania es canalitzaran per mitjà del portal de participació de la Generalitat, en l'enllaç:   
https://gvaparticipa.gva.es/legislation/processes'locale=es  
El termini per a realitzar aportacions serà d'un mes comptat a partir de l'endemà de la publicació d'este anunci en el Diari Oficial de la Generalitat Valenciana. Una vegada conclòs este tràmit, s'informarà del resultat de la participació mitjançant una valoració global que serà publicada en el portal de participació de la Generalitat.  
  
València, 28 de maig de 2024.- El subsecretari de la Conselleria de Medi Ambient, Aigua, Infraestructures i Territori (Per delegació de competències segons la Resolució del conseller de Política Territorial, Obres Públiques i Mobilitat, de 23 de juliol de 2019 [DOGV núm. 8600, de 26/07/2019], segons el que s'establix en la disposició addicional segona del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat): José María Benlliure Moreno.